CELEX: 52021PC0313
Language: da
Date: 2021-06-18
Title: Forslag til EUROPA-PARLAMENTETS OG RÅDETS FORORDNING om ændring af Europa-Parlamentets og Rådets forordning (EU) 2019/216 for så vidt angår EU-toldkontingentet for oksekød af høj kvalitet fra Paraguay

EUROPA-KOMMISSIONEN
            Bruxelles, den 18.6.2021
            COM(2021) 313 final
            2021/0146(COD)
            Forslag til
            EUROPA-PARLAMENTETS OG RÅDETS FORORDNING 
            om ændring af Europa-Parlamentets og Rådets forordning (EU) 2019/216 for så vidt angår EU-toldkontingentet for oksekød af høj kvalitet fra Paraguay 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Den 29. marts 2017 meddelte Det Forenede Kongeriges regering Det Europæiske Råd, at Det Forenede Kongerige har til hensigt at udtræde af Den Europæiske Union ("EU"). Siden den 1. februar 2020 er Det Forenede Kongerige er et "tredjeland". Siden den 1. januar 2021, dvs. efter overgangsperiodens udløb, har Den Europæiske Unions fælles handelspolitik ikke længere fundet anvendelse på Det Forenede Kongerige.
            
            
               Det Forenede Kongeriges beslutning om at udtræde af EU har skabt behov for at "fordele" de kvantitative forpligtelser, der er indeholdt i EU-28-WTO-listen over EU's 143 WTO-toldkontingenter for landbrugsprodukter, fisk og industriprodukter. EU indledte denne proces i Genève i oktober 2018. Grundlaget for denne tilgang har været at bibeholde den eksisterende mængde for hvert toldkontingent fuldt ud i fremtiden, men fordelt på to forskellige toldområder: EU-27 og Det Forenede Kongerige.
            
            
               Paraguay har et toldkontingent på 1 000 ton oksekød af høj kvalitet (løbenummer 094455), som ikke er opført på EU's WTO-liste. Dette toldkontingent blev ved en fejl medtaget i fordelingenproceduren og blev således reduceret til 711 ton på EU-27's side, uden at der blev åbnet en tilsvarende mængde for Det Forenede Kongerige. 
            
            
               Det betyder, at Paraguays markedsadgang er blevet reduceret fra 1 000 ton til 711 ton med virkning fra den 1. januar 2021.
            
            
               Denne ændringsforordning har til formål at genoprette den korrekte EU-27-mængde (1 000 ton) for toldkontingent 094455.
            
            
            
               •Sammenhæng med de gældende regler på samme område
            
            
               
                  Dette initiativ er i overensstemmelse med EU's igangværende foranstaltninger for at sikre, at konsekvenserne af Det Forenede Kongeriges udtræden af EU håndteres på en velordnet måde.
               
            
            
               •Sammenhæng med Unionens politik på andre områder
            
            
               
                  Som ovenfor.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 207, stk. 2, i traktaten om Den Europæiske Unions funktionsmåde (TEUF).
               
            
            
               •Nærhedsprincippet (for områder, der ikke er omfattet af enekompetence) 
            
            
               
                  Den fælles handelspolitik henhører under Unionens enekompetence.
               
            
            
               •Proportionalitetsprincippet
            
         
         
            
               
                  Den påtænkte foranstaltning er den eneste måde, hvorpå man kan sikre ønskede resultat.
               
            
            
               •Valg af retsakt
            
            
               
                  Den oprindelige bestemmelse blev fastsat ved en forordning vedtaget af Europa-Parlamentets og Rådets. Der er behov for endnu en forordning vedtaget af Europa-Parlamentet og Rådet for at ændre den.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               •Høringer af interesserede parter
            
            
               
                  Ikke relevant.
               
            
            
               •Indhentning og brug af ekspertbistand
            
            
               
                  Ikke relevant.
               
            
            
               •Konsekvensanalyse
            
            
               
                  Ikke relevant.
               
            
            
               •Målrettet regulering og forenkling
            
            
               
                  Ikke relevant.
               
            
            
               •Grundlæggende rettigheder
            
            
               
                  Forslaget har ingen indvirkning på de grundlæggende rettigheder. 
               
            
            
               4.VIRKNINGER FOR BUDGETTET
            
            
               
                  Ikke relevant.
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
         
         
            
               
                  Ikke relevant.
               
            
            
               •Forklarende dokumenter (for direktiver)
            
            
               
                  Ikke relevant.
               
            
            
               •Nærmere redegørelse for de enkelte bestemmelser i forslaget
            
            
               
                  Artikel 1 ændrer Europa-Parlamentets og Rådets forordning (EU) 2019/216 for at undgå, at toldkontingentet med løbenummer 094455 bliver fordelt.
               
               
                  I henhold til artikel 2 træder forordningen i kraft syv dage efter offentliggørelsen i Den Europæiske Unions Tidende.
               
            
            
               2021/0146 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om ændring af Europa-Parlamentets og Rådets forordning (EU) 2019/216 for så vidt angår EU-toldkontingentet for oksekød af høj kvalitet fra Paraguay 
               
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Efter Det Forenede Kongeriges udtræden af Unionen meddelte Unionen og Det Forenede Kongerige de øvrige medlemmer af Verdenshandelsorganisationen (WTO), at deres nuværende markedsadgangsniveau vil blive opretholdt, men fordelt mellem Unionen og Det Forenede Kongerige. Metoden for denne fordeling samt de nye EU-27-mængder er fastlagt i Europa-Parlamentets og Rådets forordning (EU) 2019/216
                  1
               .
            
            
               (2)De af Unionens toldkontingenter, der ikke er en del af Unionens liste over indrømmelser og forpligtelser, skal ikke fordeles.
            
            
               (3)Ved Rådets forordning (EF) nr. 1149/2002
                  2
                er der åbnet et toldkontingent for import af 1 000 ton fersk, kølet eller frosset oksekød af høj kvalitet. Selv om dette toldkontingent ikke var en del af Unionens WTO-liste, blev det ved en fejl fordelt ved forordning (EU) 2019/216, hvilket reducerede dets mængde med virkning fra den 1. januar 2021. Den oprindelige mængde af nævnte toldkontingent bør derfor genoprettes.
            
            
               (4)Forordning (EU) 2019/216 bør derfor ændres —
            
         
         
            
               VEDTAGET DENNE FORORDNING:
            
            
               Artikel 1
            
            
               I del A i bilaget til forordning (EU) 2019/216 udgår rækken vedrørende løbenummer 094455 (kød af høj kvalitet af hornkvæg, fersk, kølet eller frosset fra Paraguay).
            
            
               Artikel 2
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        Europa-Parlamentets og Rådets forordning (EU) 2019/216 af 30. januar 2019 om fordelingen af toldkontingenter opført på Unionens WTO-liste efter Det Forenede Kongeriges udtræden af Unionen og om ændring af Rådets forordning (EF) nr. 32/2000 (EUT L 38 af 8.2.2019, s. 1).
               
               
                  
                     (2)
                  
                        Rådets forordning (EF) nr. 1149/2002 af 27. juni 2002 om åbning af et autonomt kontingent for import af oksekød af høj kvalitet (EFT L 170 af 29.6.2002, s. 13).